Universis presentes litteras inspecturis, officialis Lingonensis, salutem in Domino. Noveritis quod dicordia verteretur coram nobis inter regligiosas mulieres abbatissam et conventum Vallis Baonis ex una parte et Aymonem, Johannem et Henricum fratres armigeros de Huymis, filios quondam domini Henrici militis ex altera, super hoc quod dicte regligiose petebant et proponebant contra dictos armigeros quod, cum ipse essent nomine suo et ecclesie sue in possessione vel quasi percipiendi et habendi medietatem decime terrarum sitarum in finagio dicto de Castellione, dicti armigeri impediebant et molestabant ipsas super dicta possessione vel quasi contra justiciam accipiendo fructus dictarum decimarum et exitus contra voluntatem et imprejudicium ipsarum, eas de dicta possessione vel quasi taliter spoliando, quare petebant dicte religiose nomine quod supra ut dicti armigeri cessarent a dicta perturbatione et ipsas promitterent uti dicta possessione vel quasi pacifice et quiete. Tandem multis altercationibus hinc et insuper premissis habitis, dicti Aymo, Johannes et Henricus fratres coram nobis in judicio personaliter propter hoc constituti, omne jus omnem actionem, possessionem et proprietatem quod et quas habebant vel habere poterant et debebant quacumque ratione in dicta decima spontanei dederunt et concesserunt pro remedio animarum suarum in puram et perpetuam elemosinam dictis regligiosis nomine suo et dicte ecclesie sue. Promittentes per fidem suam in manu nostra corporaliter prestitam se contra [dictam donationem] in [a]liquo non venire per se vel per alium, clam vel occulte, tacite vel expresse, et quod de cetero dictas regligiosas super dicta decima nullatenus molestabunt, immo dictam donationem factam inter vivos et quitationem ratam habebunt et firmam nos vero ipsos et quemlibet ipsorum in solidum condempnavimus ad predictam tenenda et servanda et ipsos super hoc monuimus una voce alioquin si contra venerint nos contra ipsos procedemus ut jusserit. In cujus rei testimonium, ad requisitionem dictorum armigerorum, sigillum curie Lingonensis presentibus litteris duximus apponendum. Datum et actum die marte in vigilia beate Marie Magdalene anno Domini M° CC° septuagesimo sexto. [souscription] Reg. de Ch.